CELEX: 62017TN0619
Language: sk
Date: 2017-09-09 00:00:00
Title: Vec T-619/17: yŽaloba podaná 9. septembra 2017 – de la Fuente Martín a i./Jednotná rada pre riešenie krízových situácií

8.1.2018   
            
            
               SK
            
            
               Úradný vestník Európskej únie
            
            
               C 5/44
            
         yŽaloba podaná 9. septembra 2017 – de la Fuente Martín a i./Jednotná rada pre riešenie krízových situácií
   (Vec T-619/17)
   (2018/C 005/59)
   Jazyk konania: španielčina
   
      Účastníci konania
   
   
      Žalobcovia: Juan Antonio de la Fuente Martín (Madrid, Španielsko) a ďalších 525 žalobcov (v zastúpení: M. Durán Muñoz a M. Duran Campos, advokáti)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil, vrátane účinkov, a vyhlásil za neplatné rozhodnutie SRB/EES/2017/08 Jednotnej rady pre riešenie krízových situácií (SRB), vydané 7. júna 2017 na jej rozšírenom výkonnom zasadnutí, a čiastočne a neúplne uverejnené 12. júla 2017, o prijatí opatrení na riešenie krízovej situácie v prípade banky Banco Popular Español, S.A., pričom akcionárom a držiteľom kapitálových nástrojov budú vrátené ich akcie a kapitálové nástroje v uvedenej banke a následne budú obnovené všetky ich predchádzajúce práva,
            
         
               —
            
            
               subsidiárne určil, že napadnuté rozhodnutie SRB spôsobilo akcionárom a držiteľom dlhopisov Banco Popular Español, S.A. škodu, v súvislosti s ktorou je SRB povinná ich odškodniť v súlade s článkom 87 nariadenia 806/2014 z 15. júla 2014, a uložil SRB a teda Európskej únii, aby zaplatili žalobcom peňažnú sumu zodpovedajúcu hodnote akcií a kapitálových nástrojov, ktoré vlastnili žalobcovia, ku dňu pred prijatím napadnutého rozhodnutia, alebo prípadne subsidiárne sumu zodpovedajúcu hodnote, ktorú by si zachovali v prípade, ak by sa finančný subjekt ocitol v riadnom konkurznom konaní v okamihu, kedy bolo prijaté napadnuté rozhodnutie SRB.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.